Stredný východ

Stredný východ (angl. Middle East/Mideast, nem. Mittlerer Osten, fr. Moyen-Orient) je geografický termín používaný v dvoch základných významoch: jednak staršie ako územie medzi Blízkym východom a Ďalekým východom (t.j. najmä Irán a Afganistan) a jednak novšie ako úplné alebo približné synonymum termínu Blízky východ. Podrobnosti definície pozri nižšie.

 Definícia 
Nasledujú ukážky definícií Stredného východu z literatúry:

 Starší význam 
Starší (a dodnes niekedy ešte najmä v stredoeurópskych textoch používaný) význam je územie medzi Blízkym východom a Ďalekým východom, t.j. definície znejú nasledovne: 
 voľne: krajiny strednej ÁzieKrátky slovník slovenského jazyka
 Irán, AfganistanStredný východ. In: Mariot, P. a kol.: Malá encyklopédia zemepisu sveta, 1977.+ prípadne: Uzbekistan, Turkménsko, Tadžikistan
 Irán, Afganistan, Predná India (t.j. India, Pakistan, Bangladéš, Nepál, Bhután)Mittlerer Osten. In: Brockhaus.
 Irán, Afganistan, Predná India, Stredná Ázia (alebo Centrálna Ázia alebo Stredná a Centrálna Ázia)Herink, J. et al.: Příručka k 3. vydání učebnice Zeměpis světa 2, 2008  
 Ázia medzi Perzským zálivom a juhovýchodnou ÁziouMiddle East. In: Enc. Britannica online 
 Afganistan a štáty okolo Perzského zálivuPataki, E.: Jihozápadní Asie 
 podľa Sira W. Churchilla: Perzia (Irak) a IránMiddle East. In: Mattar, P.: Encyclopedia of the Modern Middle East and North Africa. 2004

 Novší význam 
Novší význam je úplné alebo približné synonymum Blízkeho východu, t.j. definície znejú nasledovne:
 od 2. sv. vojny alternatívne označenie Blízkeho východu (pričom Blízky východ môže mať rôzne definície), najmä časti Blízkeho východu na východ od Suezského prieplavuStřední východ. In: Malá československá encyklopedie V Pom-S. 1. vyd. Praha: Academia, 1987. s. 910. "'Near East' is Mideast, Washington Explains". The New York Times. 1958-08-14.
 arabská Predná Ázia + Irán + Egypt , t.j. prakticky Blízky východ Mittlerer Osten. In: BrockhausMiddle East in: Oxford English Dictionary, 2nd ed., 2009 („najmä Egypt a Irán a krajiny medzi nimi")
 Blízky východ + Afganistan
 pôvodne: juhozápadná Ázia (bez Zakaukazska, Kaukazu, Afganistanu a Pakistanu) + európska časť Turecka + Egypt, Sudán (niekedy bez Sudánu), Líbya, neskôr aj: Tunisko, Alžírsko, Maroko, často aj Afganistan a Pakistan a niekedy aj Grécko; vo Francúzsku pojem nikdy nezahŕňa Tunisko, Alžírsko a MarokoMoyen-Orient in: Encylopédie Larousse online 
 štandardná definícia: juhozápadná Ázia (bez Zakaukazska, Kaukazu, Afganistanu a Pakistanu, vrátane alebo bez Iránu) + európska časť Turecka + Egypt + menej často aj ostatné pobrežné štáty severnej Afriky až po (vrátane) Maroko plus Sudán; niekedy navrhovaná definícia: územie najstaršej vlny moslimského dobývania siahajúce od Maroka po Afganistan a Pakistan, s neskorším pridaním Anatólie (moderného Turecka). Iní nesúhlasia, tvrdiac, že takáto historická definícia by zahŕňala aj časti Európy (ako napr. Španielsko a Sicíliu) a strednej Ázie.Mattar, P.: Encyclopedia of the Modern Middle East and North Africa, 2004
 juhozápadná Ázia (bez Zakaukazska, Kaukazu, Pakistanu, vrátane Afganistanu) okrem Turecka
 podľa J. F. Dullesa: juhozápadná Ázia (bez Zakaukazska, Kaukazu, vrátane Afganistanu a Pakistanu) okrem Turecka + Egypt, Etiópia, Sudán, Líbya Davison, Roderic H. (1960). "Where is the Middle East?". Foreign Affairs 38 (4): 665–675
 podľa World Factbook 2013 (CIA): juhozápadná Ázia (vrátane Zakaukazka, Kaukazu, bez Afganistanu a Pakistanu) + európska časť TureckaWorld Factbook  
 Blízky východ + Afganistan + prípadne: Uzbekistan, Turkménsko, Tadžikistan 

Treba poznamenať, že v archeológii, histórii staroveku a podobne sa však termín Stredný východ v tomto význame vôbec nepoužíva a namiesto toho sa hovorí napr. o Prednom či Blízkom východe.

Vláda USA v rámci príprav na samit G8 v roku 2004 predstavila pojem Greater Middle East (Veľký Stredný východ) či Broader Middle East/Wider Middle East (Širší Stredný východ), definovaný v vládou USA v roku 2004 ako arabské štáty (t.j. severoafrické pobrežné štáty od Mauritánie po Egypt, Sudán, Džibutsko, Somálsko, Komory, Arabský polostrov, arabské ázijské pobrežné štáty Stredozemného mora, Irak) + Izrael, Turecko, Irán, Afganistan a Pakistan. Definícia ale celkovo nie je ustálená, podľa niektorých názorov by pojem mohol zahŕňať aj Strednú Áziu a (Za)Kaukaz(ko) alebo naopak by nemal zahŕňať Turecko a Pakistan.Perthes, V.: America's "Greater Middle East" and Europe: Key Issues for Dialogue, Middle East Policy Council Journal, Volume XI, Fall 2004, Number 3 https://web.archive.org/web/20080224045709/http://www.mepc.org/journal_vol11/0409_perthes.asp. Veľký/Široký Stredný východ nie je však z obsahového hľadiska úplne novým konceptom  -  definícia Veľkého/Širokého Stredného východu totiž viac-menej zodpovedá niektorým (aj vyššie uvedeným) širším definíciám Stredného východu (t.j. aj bez toho, aby pred slovom Stredný boli atribúty typu Veľký či Široký) a takisto viac-menej zodpovedá niektorým definíciám Blízkeho východu (napr. od FAO alebo Library of Congress – pozri v článku Blízky východ).

 Referencie 


Kategória:Politická geografia
Kategória:Regionálna geografia